OpenLLM-France/wikimedia huggingface dataset:
# Napothera

Napothera és un gènere d'ocells que ha patit recents reubicacions taxonòmiques. Fins fa poc classificat a la família dels timàlids (Timaliidae), actualment el COI el situa als pel·lornèids (Pellorneidae).

## Taxonomia

Segons la classificació del Congrés Ornitològic Internacional (versió 11.1, 2021) el present gènere està format per 6 espècies:
* Napothera epilepidota - turdina celluda.
* Napothera malacoptila - turdina becuda bruna.
* Napothera albostriata - turdina becuda de Sumatra.
* Napothera pasquieri - turdina becuda gorjablanca.
* Napothera naungmungensis - turdina becuda de Naung Mung.
* Napothera danjoui - turdina becuda d'Indoxina.
# Nappanee

Nappanee és una població dels Estats Units a l'estat d'Indiana. Segons el cens del 2000 tenia 6.710 habitants.

## Demografia

Segons el cens del 2000, Nappanee tenia 6.710 habitants, 2.521 habitatges, i 1.792 famílies. La densitat de població era de 702,1 habitants/km².
Dels 2.521 habitatges en un 39,2% hi vivien nens de menys de 18 anys, en un 57,1% hi vivien parelles casades, en un 9,3% dones solteres, i en un 28,9% no eren unitats familiars. En el 23,9% dels habitatges hi vivien persones soles el 8,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,15.
Per edats la població es repartia de la següent manera: un 29,7% tenia menys de 18 anys, un 10,6% entre 18 i 24, un 30,9% entre 25 i 44, un 17,9% de 45 a 60 i un 11% 65 anys o més.
L'edat mediana era de 31 anys. Per cada 100 dones de 18 o més anys hi havia 97,5 homes.
La renda mediana per habitatge era de 45.988$ i la renda mediana per família de 53.329$. Els homes tenien una renda mediana de 36.200$ mentre que les dones 21.733$. La renda per capita de la població era de 19.229$. Entorn del 4,5% de les famílies i el 4,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Nappanee». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Nappanee». American Fact Finder. Oficina del Cens dels Estats Units, 12-01-2010.
# Moustapha Alassane

Moustapha Alassane (Níger, 1942 — 17 de març de 2015) va ser un cineasta nigerià.
Alassane es va graduar en mecànica a N'Dougou (Níger), la seva ciutat de naixement, però més tard va estudiar cinema a Niamey. Va viure al Canadà, on va conèixer a Norman McLaren, qui li ensenyà els secrets de l'animació. Alassane és un dels primers cineastes de l'Àfrica. Va ser autor de les primeres pel·lícules d'animació de l' Àfrica subsahariana, dirigint també documentals i pel·lícules de ficció. Va ser Cap de Departament de Cinema a la Universitat de Niamey durant 15 anys. La crítica i l'humor negre són a gairebé totes les seves pel·lícules. La granota és el seu animal favorit i protagonista de la majoria de les seves pel·lícules d'animació, perquè Alassane creia que era més divertit animar les granotes que no pas els humans. Per treballar, Alassane emprava diversos materials, com ara fusta, metall o filferro, cola, tela o esponja.
Nombroses retrospectives de la carrera d'Alassane s'han dut a terme a diversos festivals internacionals de cinema, a tot el món.

## Referències

* 1 2 Noir, Clap. «Mort de Moustapha Alassane - CLAP NOIR: cinémas et audiovisuels Africains» (en francès). [Consulta: 2 gener 2018].
* ↑ Bussy, Arthur De. «Art et «poïèsis»: « Moustapha Alassane, Cinéaste du Possible » de Maria Silvia Bazzoli et Christian Lelong (2009)», 28-12-2010. [Consulta: 2 gener 2018].

## Vegeu també

* Agaïssa

## Enllaços externs

* «Moustapha Alassane, Pioneer of the Golden Age of Nigerien Cinema Arxivat 2018-01-03 a Wayback Machine.» (en en-us). [Consulta: 3 gener 2018].
* «Un mago, un maestro: Moustapha Alassane, un gran hombre – África es cine Arxivat 2018-01-03 a Wayback Machine.» (en castellà).[Consulta: 3 gener 2018].
* Bon Voyage Sim (1966) - Moustapha Alassane [Niger].[Consulta: 3 gener 2018].
# Moussy (Val-d'Oise)

Moussy és un municipi francès, situat al departament de Val-d'Oise i a la regió d'Illa de França. L'any 2007 tenia 158 habitants.
Forma part del cantó de Pontoise, del districte de Pontoise i de la Comunitat de comunes Vexin centre.

## Demografia
### Població

El 2007 la població de fet de Moussy era de 158 persones. Hi havia 43 famílies, de les quals 4 eren parelles sense fills, 26 parelles amb fills i 13 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 48 habitatges, 44 eren l'habitatge principal de la família, 2 eren segones residències i 1 estava desocupat. 45 eren cases i 2 eren apartaments. Dels 44 habitatges principals, 37 estaven ocupats pels seus propietaris, 7 estaven llogats i ocupats pels llogaters i 1 estava cedit a títol gratuït; 7 tenien tres cambres, 11 en tenien quatre i 27 en tenien cinc o més. 34 habitatges disposaven pel capbaix d'una plaça de pàrquing. A 12 habitatges hi havia un automòbil i a 31 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Moussy el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 0 |
| 0 | 65 a 69 | 8 |
| 0 | 60 a 64 | 0 |
| 4 | 55 a 59 | 0 |
| 4 | 50 a 54 | 4 |
| 4 | 45 a 49 | 0 |
| 4 | 40 a 44 | 8 |
| 0 | 35 a 39 | 4 |
| 8 | 30 a 34 | 0 |
| 0 | 25 a 29 | 8 |
| 8 | 20 a 24 | 4 |
| 0 | 15 a 19 | 4 |
| 4 | 10 a 14 | 8 |
| 12 | 5 a 9 | 4 |
| 4 | 0 a 4 | 4 |

## Economia

El 2007 la població en edat de treballar era de 94 persones, 73 eren actives i 21 eren inactives. De les 73 persones actives 70 estaven ocupades (36 homes i 34 dones) i 3 estaven aturades (3 dones i 3 dones). De les 21 persones inactives 2 estaven jubilades, 11 estaven estudiant i 8 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa de serveis.
L'únic servei als particulars que hi havia el 2009 era una fusteria.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Moussy a l'INSEE.
* Évolution et structure de la population Fitxa amb el detall de dades de Moussy a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Moussu T e lei Jovents

Moussu T e lei Jovents és un grup de música basat a Marsella, La Ciotat i Recife al Brasil. Compost per Tatou (cantant del grup Massilia Sound System), Blu (guitarrista també de Massilia i Oai Star), Jamilson (percussionista brasiler) i Fred (bateria). El grup s'inspira en la Marsella dels anys vint i trenta reivindicant el melting-pot que hi regnava. Diverses influències es troben dins la seva música anant del blues fins a la música brasilera, passant per les operetes de Vincent Scotto o les cançons de Victor Gélu. Canten en occità i francès.
El 2007 van treure el seu tercer disc Inventé à La Ciotat, un doble disc amb un CD compost d'un best of del grup i d'un DVD amb un reportatge, clips i extractes de concerts. Aquell mateix any el grup va participar en la banda sonora de la pel·lícula Tous à l'Ouest amb la cançó A La Ciotat.
L'àlbum de Moussu T, Home Sweet Home, va sortir al mercat el 16 d'octubre del 2008. L'any 2012, Ester Formosa i Adolfo Osta canten dues cançons de Moussu T en el seu espectacle "La vida, anar tirant", en traducció catalana de Joan Casas: El gavià (Lo gabian, CD Mademoiselle Marseille - 2005) i Per la finestra (Par la fenêtre, CD Forever Polida - 2006)

## Discografia

* 2005: Mademoiselle Marseille (Harmonia Mundi)
* 2006: Forever Polida (Harmonia Mundi)
* 2007: Inventé à La Ciotat (Harmonia Mundi)
* 2008: Home Sweet Home (Harmonia Mundi)
* 2010: Putan de cançon (Le Chant du Monde)
* 2012: Empêche nous (directe)

## Referències

* ↑ http://desdebarcelona.lacoctelera.net/post/2012/09/17/ester-formosa-adolfo-osta-vida-anar-tirant Arxivat 2013-04-30 a Wayback Machine.

## Enllaços externs

* Lloc oficial
# NK Jedinstvo Bihać

El Nogometni Klub Jedinstvo Bihać és un club de futbol bosnià de la ciutat de Bihać.

## Història

El club nasqué l'any 1919. La temporada 2002-03 jugà a la màxima categoria de la Lliga bosniana, acabant perdent la categoria. La temporada 2004-05 es proclamà campió de la Prva Liga (primera lliga) retornant de nou a la divisió d'honor. La temporada 2005-06 fou setè classificat, la 2006-07 fou novè, i la temporada 2007-08 fou 15è, descendint novament a la segona categoria.

## Palmarès

* Prva Liga de Bòsnia i Hercegovina:
** 2004-05

## Participació a Europa

| Temporada | Competició | Ronda | Club | Casa | Fora |
| 1999 | Copa Intertoto de la UEFA | 1R | GÍ Gøta | 0-1 | 3-0 |
| | | 2R | FC Ceahlăul Piatra Neamţ | 1-2 | 1-3 |

## Referències

* ↑ «Bosnia-Hercegovina 2002/03» (en anglès). RSSSF [Consulta: 10 novembre 2013].
* ↑ «Bosnia-Hercegovina 2004/05» (en anglès). RSSSF [Consulta: 10 novembre 2013].
* ↑ «Bosnia-Hercegovina 2005/06» (en anglès). RSSSF [Consulta: 10 novembre 2013].
* ↑ «Bosnia-Hercegovina 2006/07» (en anglès). RSSSF [Consulta: 10 novembre 2013].
* ↑ «Bosnia-Hercegovina 2007/08» (en anglès). RSSSF [Consulta: 10 novembre 2013].

## Enllaços externs

* Lloc web oficial del club Arxivat 2010-08-22 a Wayback Machine. (bosnià)
* Blog del NK Jedinstvo Bihać (bosnià)
# NK Slaven Belupo Koprivnica

El Nogometni Klub Slaven Belupo, també conegut com a NK Slaven Koprivnica, és un club de futbol croat de la ciutat de Koprivnica.

## Història

El primer club de Koprivnica va ser fundat el juny de 1907, amb el Đački nogometni klub. El 1912 es fundà el HŠK Slaven. Més tard s'anomenà HŠK Victorija, desapareixent entre 1926 i 1930. Entre 1930 i 1945, s'anomenà HŠK Koprivnica, HŠK Danica i RNHŠK Sloga, fins a retornar al nom FD Slaven. El 1953 fou SD Podravka, i el 1958 NK Slaven. Els darrers canvis de nom han estat per motius de patrocini: NK Slaven Bilokalnik (1992) i NK Slaven Belupo (1994). El club ascendí per primer cop a primera divisió el 1997. El club ha participat diversos cops a la Copa Intertoto. El 2007 fou finalista de copa, i es classificà per la Copa de la UEFA. EL 2008 es classificà segon a la lliga, la seva millor posició.

## Futbolistes destacats

Jugadors que han disputat 150 partits de lliga amb el club, o han marcat 50 gols de lliga amb el club, o han estat internacionals mentre jugaven al club.
* Roy Ferenčina (1997-05)
* Marijo Dodik (1998-07)
* Petar Bošnjak (1999-08)
* Srebrenko Posavec (2000-05, 2006-10)
* Bojan Vručina (2004-10, 2011-12)
* Silvio Rodić (2005-14)
* Mateas Delić (2006-10, 2012-)
* Vedran Purić (2008-)

## Referències

* ↑ «Ekipa - igrači» (en croata). NK Slaven Belupo. Arxivat de l'original el 26 de març 2019. [Consulta: 21 febrer 2016].
* ↑ «Slaven Koprivnica profile». UEFA.com. [Consulta: 13 abril 2010].
* ↑ «Croatia - Final Tables». rsssf.com. [Consulta: 9 abril 2017].
* ↑ Deportivo de La Coruña - NK Slaven Belupo : 1-0 (Match Report) ScoresPro.com
* ↑ NK Slaven Belupo - Deportivo de La Coruña : 0-3 (Match Report) ScoresPro.com
* ↑ «Croatia - Cup Finals». rsssf.com. [Consulta: 9 abril 2017].
* ↑ «Two Turkish sides through to next round of UEFA Cup». NTV MSNBC, 31-08-2007 [Consulta: 31 agost 2007].
* ↑ «Final table of the Croata league in 2007-08». Arxivat de l'original el 2013-02-12. [Consulta: 29 setembre 2017].
* ↑ «Roy Ferenčina CFS Profile». Croatian Football Statistics. [Consulta: 7 desembre 2014].
* ↑ «Marijo Dodik CFS Profile». Croatian Football Statistics. [Consulta: 7 desembre 2014].
* ↑ «Petar Bošnjak CFS Profile». Croatian Football Statistics. [Consulta: 7 desembre 2014].
* ↑ «Srebrenko Posavec CFS Profile». Croatian Football Statistics. [Consulta: 7 desembre 2014].
* ↑ «Bojan Vručina CFS Profile». Croatian Football Statistics. [Consulta: 7 desembre 2014].
* ↑ «Silvio Rodić CFS Profile». Croatian Football Statistics. [Consulta: 7 desembre 2014].
* ↑ «Mateas Delić CFS Profile». Croatian Football Statistics. [Consulta: 7 desembre 2014].
* ↑ «Vedran Purić CFS Profile». Croatian Football Statistics. [Consulta: 7 desembre 2014].

## Enllaços externs

* NK Slaven Belupo Koprivnica - Lloc web oficial (croat)
* Slaven Belupo perfil a UEFA.com
* Slaven Belupo perfil a Sportnet.hr (croat)
# NK Istra

* No s'ha de confondre amb NK Istra 1961.
El Nogometni Klub Istra o NK Istra és un club de futbol croat de la ciutat de Pula.

## Història

El club va ser fundat el 1961 per la fusió de NK Pula i NK Uljanik. El 1966 es va desfer la fusió, renaixent el NK Uljanik, actual Istra 1961, mentre el NK Istra continuà la seva trajectòria. El club va jugar a primera divisió croata entre 1991-1997 i 1999-2000.

## Palmarès

* Tercera divisió croata de futbol:
** 2004-05

## Referències

* ↑ «Croatia - Final Tables». rsssf.com. [Consulta: 9 abril 2017].

## Enllaços externs

* NK Istra - Lloc web oficial (croat)
# Necròpolis de Kom al-Ahmar

La necròpolis de Kom al-Ahmar està situada al sud del llogaret d'Egipte Kom al-Ahmar al costat s'on estava situada l'antiga ciutat de Nekhen, més coneguda pel nom grec de Hieracòmpolis. El lloc es troba a més de 600 quilòmetres al sud del Caire i a uns 16 al sud de Luxor, a mig camí entre Edfú i Esna. S'anomena necròpolis 6 o HK6 (de Hieracòmpolis), i conté diverses àrees d'enterrament de diverses èpoques, totes de finals de la prehistòria egípcia i l'inici de la civilització de l'antic Egipte.
La necròpolis predinàstica, anomenada "cementiri de l'elit" pels arqueòlegs, s'estén al llarg de diversos quilòmetres i fou descoberta el 2005 a la vora del desert. Es tracta d'un dels complexos funeraris més antics que s'ha trobat a Egipte, i podria tenir més de 5000 anys. Al jaciment s'han trobat les restes de set persones, quatre de les quals podrien haver estat sacrificades. Es creu que el complex pertanyia a un o més governants de Nekhen que va viure cap al 3700 aC. quan Nekhen era la ciutat més gran de la riba del Nil. El jaciment conté unes de les mostres de momificació més antigues, també s'hi van trobar unes màscares funeràries fetes d'argila i animals enterrats com si es tractés d'humans. També s'han trobat restes d'estàtues i d'altres objectes que podrien formar part dels aixovars funeraris d'aquesta elit predinàstica.
La zona es va començar a excavar l'any 2000, sota les ordres de Barbara Adams, qui va morir prematurament el 2002, tot i que Mike Hoffman ja l'havia explorat durant els anys 80 (s.XX), no va descobrir la zona on es troben les tombes més antigues, sinó unes una mica més modernes (del 3200 al 3000 aC aproximadament).

## Vegeu també

* Nekhen
* El-Kab

## Enllaços externs

* Ancient necropolis found in Egypt. BBC News, 21-04-2005. (anglès)
* El Kab (Nekheb) and Kom el-Ahmar (Nekhbet), along with the Temple of Thoth in Egypt. (anglès)
* The Elite Cemetery. Renée Friedman. (anglès)
* Special Report: New Finds from the Elite Cemetery Mark Rose. 22 d'abril del 2005. (anglès)
# Nadie oyó gritar a Cecilio Fuentes

Nadie oyó gritar a Cecilio Fuentes és una pel·lícula en blanc i negre de l'Argentina dirigida per Fernando Siro segons el seu propi guió escrit en col·laboració amb Dalmiro Sáenz sobre el conte El mal necesario, de Dalmiro Sáenz que es va estrenar el 19 d'agost de 1965 i que va tenir com a protagonistes Fernando Siro, Walter Vidarte, Luis Medina Castro i Alberto Argibay. Va tenir el títol alternatiu de Nadie lo oyó gritar.
Per aquest film Fernando Siro va ser guardonat amb la Conquilla de Plata al Festival Internacional de Cinema de Sant Sebastià de 1965.

## Sinopsi

Un home va perdre una mà en ser atacat per una banda però la policia no troba testimonis del fet.

## Repartiment

* Fernando Siro …Inspector Saá
* Walter Vidarte …El mochila
* Luis Medina Castro …Cecilio Fuentes
* Alberto Argibay …El ciego
* Elena Cruz …Marcela
* Diana Maggi …Gloria
* Lautaro Murúa …Dr. Romay
* Ignacio Quirós …Hernán
* Laura Bove …Graciela
* Graciela Dufau …Ana
* Rodolfo Ranni
* Gloria García
* Zulma Grey
* Mario Savino
* Jorge Cano
* Amadeo Sáenz Valiente
* Francisco Rullán

## Comentaris

César Magrini va opinar:
| « | ”Amb major rigor intel·lectual, descartant elements gratuïts i les tremendes dosis de violència…el film hauria estat més homogeni i els seus valors es destacarien en una altra magnitud. De tota manera, hi ha en Siro. Indubtables dots de narrador, indubtable talent i inquietuds.” | » |
Jaime Potenze va escriure a La Prensa:
| « | ”Potser el principal mèrit en Siro està en la captació psicològica expressada a través d'imatges molt eloqüents…però el mèrit del director ha estat no quedar-se en aquests encerts, i procurar un dinamisme que capti l'interès de l'espectador, i el condueixi a través de la trama amb habilitat.” | » |
Per part seva, Manrupe i Portela escriuen:
| « | ”A mig camí entre el policial i el psicològic, amb una violència inusual per a l'època en què va ser filmada i amb inquietuds variessin la narració i el muntatge.” | » |

## Referències

* ↑ Premis del 1965 al web del Festival de Sant Sebastià
* Manrupe, Raúl; Portela, María Alejandra. Un diccionario de films argentinos (1930-1995) pàg. 406. Buenos Aires, Editorial Corregidor, 2001. ISBN 950-05-0896-6.

## Enllaços externs

* Informació sobre Nadie oyó gritar a Cecilio Fuentes a cinenacional.com
# No Surprises/Running from Demons

No Surprises/Running from Demons és el quart EP de la banda britànica Radiohead, publicat el 10 de desembre de 1997. L'EP es va destinar bàsicament al mercat japonès per tal de promocionar la gira del grup el gener de 1998.
Entre les cançons hi ha "Meeting in the Aisle", la primera cançó completament instrumental de Radiohead.

## Enllaços externs

* No Surprises/Running from Demons a Discogs (anglès)
* No Surprises/Running from Demons a MusicBrainz (anglès)
# Nicolau Prepòsit

Nicolau Prepòsit (en llatí Nicolaus Praepositus en grec antic Νικόλαος "Nikólaos") fou un metge italià que va dirigir la famosa escola de medicina de Salern a la segona meitat del segle xii.
Es diu que era de família noble i que va adquirir considerable riquesa. Va ser el metge més famós del seu temps. Se li van atribuir dos tractats sobre farmàcia:
* "Antidotarium Magnum" o "Nicolaus Major" (o Magnus), per a ús dels adroguers
* "Antidotarium Parvum" o "Nicolaus Minor" (o Parvus) per ús dels metges
Sembla que només va escriure el segon amb 150 fórmules i el primer era obra de Nicolau Mirepsos, però hi ha autors que ho contradiuen. El seu "Antidotarium" en llatí va ser molt popular a l'edat mitjana i es va imprimir per primer cop el 1471 a Venècia.

## Referències

* ↑ 4.Nicolaus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1193
# Nicolau Ortiz i Serra

Nicolau Ortiz Serra (Vilanova i la Geltrú, 24 d'abril de 1925 - Alcover, 20 d'octubre de 2009) va ser un escultor i pintor català.

## Bibliografia

* Información de Marruecos, 16/07/1956
* Tanger al dia, 31/12/1958
* "L'echo du Maroc", 24/10/1959
* La Vigie Marocaine, 24/10/1959
* El Correo Catalan, 01/01/1969
* Diari de Barcelona, 08/04/1973
* Tele/ eXpres, 13/04/1973
* Diari de Reus 09/08/1974
* Diari de Reus, 22/08/1975
* Diari de Reus, 18/01/1976
* Diari de Sabadell, 20/04/1977
* Diari de Reus, 13/07/1977
* El Eco de Sitges, 08/10/1977

## Vegeu també

* Vicenç Navarro Romero
* Frederic Marès
* Enric Monjo
* Josep Maria Subirachs

## Enllaços externs

* https://monuments.iec.cat/autor.asp?autor=285
* https://www.esculturaurbanaaragon.com.es/cataluna22.htm
* https://www.youtube.com/watch?v=LEGocwAoCKA
# Nogueira

«Nogueira» té aquests significats:
* Nogueira de Ramuín, municipi a la Comarca d'Ourense (Província d'Ourense, Galícia)
* Ariel Augusto Nogueira (Petrópolis, 1910 - ?), futbolista brasiler de les dècades de 1920 i 1930
* Camilo Nogueira Román (Lavadores, Vigo, 1936), polític gallec
* Carme Nogueira
* Nosa Señora das Neves de Nogueira, parròquia gallega del municipi de Ribas de Sil a la comarca de Quiroga
# Nivell de confort acústic

El nivell de confort acústic és el nivell de satisfacció envers els sons que existeixen en un indret determinat. Com que és un concepte que pertany a la psicoacústica, es basa en múltiples variables sobre la percepció del lloc relacionades amb l'estat físic i anímic del perceptor. Sovint la seva absència es relaciona amb la soroll a partir del qual el so provocat per les activitats humanes, les infraestructures o les indústries resulta perniciós per al descans, la comunicació i la salut de les persones.
És un concepte utilitzat, principalment, en el context de la qualitat acústica d'un ambient, però la seva absència es pren com a base per a lacontaminació acústica.

## Referències

* ↑ Barcelona, Diputació de. «Confort acústic - Entorn Urbà i Salut - Diputació de Barcelona». [Consulta: 13 octubre 2018].

## Vegeu també

* Nivell de potència acústica
# Nordmannsjøkelen

Nordmannsjøkelen és una glacera situada als municipis d'Alta i Hammerfest, a Finnmark, Noruega. Es troba a l'illa de Seiland, i està inclosa al Parc Nacional de Seiland. La glacera envolta la muntanya de Seilandstuva, que és el pic més alt de l'illa, i el pic més alt de Hammerfest.

## Referències

* ↑ «Nordmannsjøkelen». A: Anne Marit Godal. Store norske leksikon (en noruec). Oslo: Norsk nettleksikon [Consulta: 9 agost 2013].
# Objecte de seducció

Objecte de seducció (títol original: The Object of Beauty) és una pel·lícula estatunidenca dirigida per Michael Lindsay-Hogg estrenada l'any 1991. Ha estat doblada al català.

## Argument

Jake i Tina viuen en parella per sobre dels seus mitjans en un gran hotel de Londres. Ell és corredor de borsa i espera cobrar amb una operació de transport de cacau bloquejat per esdeveniments polítics al país de producció. La situació es degrada quan la seva targeta de crèdit és rebutjada i quan els xecs retornen impagats. La direcció de l'hotel ordena la parella de pagar, però cada vegada, aconsegueix retardar el termini tot sabent que no podrà fer perdurar aquesta situació. Tina té llavors una idea, té una petita escultura de Henry Moore que li va donar el seu ex i que està assegurada. La idea és doncs de confiar l'estatueta a una amiga i estafar l'asseguradora.
Però un matí Jenny, una empleada sorda i muda de l'hotel s'enamora de l'estatueta i la roba. Aquesta desaparició provoca una crisi a la parella de Jake i Tina, cadascú està persuadit que l'altre l'ha amagat sense dir-ne res. El germà de Jenny descobreix l'estatueta i prova de revendre-la, però ningú no la vol; acaba per tirar-la al mig d'un munt d' immundícies. Tina i Jake, cadascú pel seu costat pregunten als amics per saber qui pot tenir l'estatueta. El detectiu de l'hotel no troba res i l'assegurança fa passar una nota prometent una prima al que informi sobre l'objecte. Jenny, espantada per les proporcions presa per l'afer, restitueix l'estatueta dipositant-la d'amagat a la tauleta de nit de Jake.

## Repartiment

* John Malkovich: Jake
* Andie MacDowell: Tina
* Lolita Davidovich: Joan
* Rudi Davies: Jenny
* Joss Ackland: M. Mercer
* Bill Paterson: Victor Swayle
* Ricci Harnett: Steve
* Peter Riegert: Larry
* Jack Shepherd: M. Slaugther
* Roger Lloyd-Pack: Frankie

## Referències

* ↑ «Objecte de seducció». esadir.cat.
* ↑ «The Object of Beauty». The New York Times.